Ukrajina zadržala osem ľudí za krádež Banksyho graffiti v Hostomeli
Podozriví vyrezali dielo z múru domu v meste v Kyjevskej oblasti. Obraz zmizol v piatok.
Ukrajinská polícia zadržala osem ľudí za krádež jedného zo siedmich grafitov vytvorených na Ukrajine tajomným britským street-artovým umelcom Banksym, informovali v sobotu úrady.
Podozriví vyrezali dielo z múru domu v meste Hostomeľ v Kyjevskej oblasti. Obraz zmizol v piatok, dodali úrady.
Na ukradnutom diele, vytvorenom na žltej omietke domu, je vyobrazená žena oblečená v župane a s natáčkami na hlave, ktorá má na tvári plynovú masku a v ruke hasiaci prístroj - stála vedľa obhorených zvyškov okna. Obraz nanesený na omietku domu páchatelia vyrezali spolu so zatepľovacou izolačnou vrstvou.
"Skupina ľudí sa pokúsila ukradnúť Banksyho nástenné dielo. Vyrezali ho z múru domu zničeného Rusmi," napísal v piatok večer gubernátor Kyjevskej oblasti Olexij Kuleba na sociálnej sieti Telegram. Pripojil aj fotografiu múru, na ktorom už dielo chýba.
"Na mieste bolo zatknutých niekoľko ľudí. Dielo je v dobrom stave a je v rukách úradov," dodal gubernátor.
Ostatné nástenné obrazy v tejto oblasti, ktorých tvorcom je podľa predpokladov tiež Banksy, sú pod ochranou polície, oznámil Kuleba.
Šéf kyjevskej polície Andrij Nebytov uviedol, že ako možných páchateľov "identifikovali osem ľudí" a v tejto veci sa začalo predbežné vyšetrovanie.
"Všetci (zatknutí) sú vo veku 27 až 60 rokov. Sú obyvateľmi Kyjeva a mesta Čerkasy", ktoré sa nachádza približne 200 kilometrov juhovýchodne od ukrajinskej metropoly, dodal Nebytov.
K autorstvu siedmich nástenných grafitov v rôznych mestách Ukrajiny, zničených ruskými útokmi, sa Banksy priznal v polovici novembra v rozhovore pre server o umení The Art Newspaper.
Dnes treba vedieť
Najmenej sedem ľudí prišlo o život v americkom štáte Mississippi, ktorý v noci zasiahlo tornádo. Úrady hlásili poškodené budovy a výpadky elektrickej energie, tornádo pokračovalo na severovýchod k štátu Alabama. (tasr)
Počasie: Dnes bude oblačno až zamračené, na viacerých miestach prehánky, dážď, ojedinele aj búrky. Od cca 1500 metrov sneženie. Najvyššia denná teplota 13 až 18, na Kysuciach, Orave, Liptove, hornom Spiši a na Horehroní okolo 11 stupňov. (shmú)
Medvedev prečítal riaditeľom vojenských závodov Stalinov telegram z roku 1941
V ňom sa im vyhrážal, že ak nebudú plniť plány výroby, stanú sa "nepriateľmi ľudu", čo v stalinskom režime znamenalo rozsudok smrti.
Súhrn udalostí v piatok 24. marca:
- KÚ vyzýva KDH na dohodu. Do volieb chcú ísť spoločne, žiadajú 15 miest na kandidátke.
- Z vraždy Daniela Tupého obvinila polícia známeho bratislavského advokáta Adama Puškára.
- Klus žiada vládu, aby stiahla jeho kandidatúru do Európskeho dvora audítorov.
- ÚPN žiada Žilinku o vyšetrovací spis zásahu proti Sviečkovej demonštrácii aj s menami zodpovedných osôb.
- Prezidentka Čaputová k výročiu Sviečkovej demonštrácie: Boli to práve kresťania, ktorí k slobode vykročili ako prví.
- Väčšina Poliakov a Nemcov vníma Rusko ako protivníka, s ktorým sú v konflikte.
- Odovzdanie migov Ukrajine je od Slovenska nepriateľský akt a porušenie záväzkov, vyhráža sa Rusko.
Rada Európy kritizovala zásahy francúzskej polície voči účastníkom protestov
Počas štvrtkových demonštrácií bolo zranených viac ako 400 policajtov a radikálne skupiny protestujúcich založili vyše 900 požiarov.
Ruské vyhrážky
Odovzdanie migov Ukrajine je od Slovenska nepriateľský akt a porušenie záväzkov
Dodávku prvých štyroch strojov potvrdilo vo štvrtok slovenské ministerstvo obrany. Na Ukrajinu si ich zobrali ukrajinskí piloti s asistenciou slovenských ozbrojených síl.
Klus žiada vládu stiahnuť jeho kandidatúru do Európskeho dvora audítorov
"Chyby patria k životu a aj zlá skúsenosť je skúsenosť," uviedol v krátkom statuse na sociálnej sieti.
Prezidentka Čaputová k výročiu Sviečkovej manifestácie
Boli to práve kresťania, ktorí k slobode vykročili ako prví
Zuzana Čaputová sa dnes stretla s niektorými z organizátorov a účastníkov najväčšej demonštrácie za náboženskú slobodu a ľudské práva za vlády totalitného režimu.
Kiča a Heger veria v dohodu o syntetických palivách pre autá na úrovni EÚ
Premiér dodal, že automobilky sú kostrou slovenskej ekonomiky, a odkázal, že k zmenám aj v tejto oblasti treba pristupovať pragmaticky.
TikTok bude v celej infraštruktúre kancelárie parlamentu blokovaný
"Množstvo, spôsob a typ údajov, ktoré sú zbierané, nezodpovedá primárnemu určeniu aplikácie ako sociálnej siete a môžu byť použité na cielený kybernetický útok na konkrétne osoby," uviedol v liste poslancom vedúci kancelárie Daniel Guspan.